Diari Oficial de la Generalitat Valenciana


Sumari del DOGV 9569, del 05-04-2023 (2023/3416)

RESOLUCIÓ número 309/2023, de 27 de març, del director de l'Agència de Prevenció i Lluita contra el Frau i la Corrupció de la Comunitat Valenciana per la qual s'actualitza la relació de llocs de treball de l'Agència, aprovada mitjançant Resolució número 336/2022, de 26 d'abril.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/3416


Data del document
:   27-03-2023

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * personal
    * concurs administratiu

RESOLUCIÓ número 309/2023, de 27 de març, del director de l'Agència de Prevenció i Lluita contra el Frau i la Corrupció de la Comunitat Valenciana per la qual s'actualitza la relació de llocs de treball de l'Agència, aprovada mitjançant Resolució número 336/2022, de 26 d'abril. [2023/3416]  
I. La Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, crea aquesta Agència com una entitat adscrita a les Corts, amb personalitat jurídica pròpia i plena capacitat d'obrar per al compliment dels seus fins. L'article 29 d'aquesta llei estableix que els llocs de treball de l'Agència es classificaran i proveiran d'acord amb les normes de la Llei de funció pública valenciana, corresponent l'elaboració i aprovació de la relació de llocs de treball a la pròpia Agència.  
  
II. En virtut de Resolució de 27 de juny de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, s'aprova el seu Reglament de funcionament i règim interior (DOGV 8582, 02.07.2019), el títol IX del qual es refereix al personal al servei d'aquesta Agència, en particular, l'article 62 regula la seua relació de llocs de treball i classificació.  
III. Mitjançant Resolució núm. 336/2022, de 26 d'abril, publicada al DOGV núm. 9329, de 2 de maig de 2022 s'aprova la vigent relació de llocs de treball de l'Agència.  
IV. La Llei 4/2021, de 16 d'abril, de la funció pública valenciana configura les relacions de llocs de treball com un instrument tècnic a través del qual l'administració pública organitza, racionalitza i ordena el seu personal per a una eficaç prestació del servei públic, regulant-la en els seus articles 47 i següents. En concret, l'article 49 disposa l'obligatorietat de publicació, almenys, una vegada a l'any, de la relació de llocs de treball.  
V. Les necessitats detectades en relació amb l'estructura organitzativa de l'Agència motiven la pertinent adaptació d'un instrument tècnic d'ordenació del personal com és la relació de llocs de treball de qualsevol administració pública. Així, mitjançant Resolució 248/2023, de 14 de març, s'han efectuat determinades modificacions puntuals de llocs de treball, a fi de possibilitar l'homogeneïtzació de les seues denominacions, funcions i adscripció, modificacions aquestes sense cap incidència econòmica; d'igual manera, a través d'aquesta resolució, s'ha procedit a la creació de llocs de treball destinats a la millor conformació de la plantilla d'aquesta Agència i consolidació del seu funcionament, comptant aquests amb l'adequada i suficient cobertura econòmica en els Pressupostos d'aquesta entitat, segons el que es preveu en la Llei 9/2022, de 30 de desembre, de Pressupostos de la Generalitat per a l'exercici 2023.  
VI. En aplicació del que es disposa al capítol IV del títol III del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, que estableix el dret a la negociació col·lectiva per a la determinació de les condicions de treball dels empleats públics, tant les assenyalades modificacions com la creació de llocs, han sigut objecte de negociació, en la reunió de la Mesa de Negociació de l'Agència, celebrada el 22 de febrer de 2023.  
  
En virtut d'allò exposat, d'acord amb la regulació dels articles 37 i següents de la Llei 4/2021, de 16 d'abril, de la Funció Pública Valenciana i de conformitat amb les atribucions conferides en l'article 29.3 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en els articles 13.1.f, 61 i 62 del seu Reglament de funcionament i règim interior, resolc:  
  
Primer  
Actualitzar la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, que figura en l'annex d'aquesta resolució.  
  
Segon  
Publicar la present resolució en el Butlletí Oficial de les Corts Valencianes, en el Diari Oficial de la Generalitat Valenciana, en el tauler d'anuncis de l'Agència i en la web d'aquesta.  
  
Aquesta resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició, en el termini d'un mes, davant del director d'aquesta Agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i recurs contenciós administratiu, en el termini de dos mesos, davant de la Sala contenciosa administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.m i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de la seua publicació. Tot això sense perjudici de qualsevol altre recurs o acció que estime procedent.  
  
València, 27 de març de 2023.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.